 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሓይልታት ጸጥታ ሱዳን ንሰላማውያን ሰልፈኛታት ይቐትሉን ይኣስሩን ኣለዉ 11 ጥሪ 2019 ምንጪ ስእሊ, Getty Images ኣብ ሱዳብ ንልዕሊ ሰለስተ ሰሙን ዝወሰደ ሰልፍታት ተቓውሞ ልዕሊ 40 ሰባት ክቕተሉ ከለው ጋዜጠኛታት ሓካይም ናይ ዩኒቨርስቲ መማህራንን ኣባላት ተቓወምቲ ስልፍታትን ዝርከብዎም ኣማኢት ሰባት ድማ ኣብ ትሕቲ ቀይዲ ይርከቡ እቲ ናህሪ ዋጋታት ባኒን ነዳድን ካልእን ዘበገሶ ናይ ተቓውሞ ሰልፍታት ፕረዚደንት በሺር ካብ ስልጣኑ ንክወርድ ይጠልቡ ኣለው ሓይልታት ጸጥታ ሱዳን ኣብ ልዕሊቶም ኣንጻር መንግስቲ ተቓውምኦም ዘስምዑ ዝነበሩ ሰባት ጠገለ ዘይብሉ ሓይሊ ይጥቀሙን ብኣልምማ ይኣስርዎምን ጠያይቲ የዝንቡሎምን ነይሮም እቲ ተቓውሞ ካብዝጅመር ካብ 19 ታሕሳስ ስጋብ ሕጂ ቆልዑ ዝርክብዎም ኣስታት 40 ሰባት ብሓይልታት ጸጥታ ሱዳን ከም ዝተቐትሉ ሓካይምን ንመሰል ደቂሰባት ዝጣበቑ ሱዳናውያን ገሊጾም ሰበስልጣናት መንግስቲ ድማ ነቲ ዝተፈጸመ ቅትለትን ሃስያን ዓመጽን ክምርምርዎን እቶም ተሓተቲ ድማ ናብ ሕጊ ክቐርቡን ጠሊቦም ናዕቢ ሱዳን ንስደተኛታት ኤርትራን ኢትዮጵያን ይጸልዎምዶ? 